Slingrende kørsel fik fredag morgen en årvågen bilist til at anmelde en chauffør til politiet. Bilisten mistænkte, at manden bag rattet var fuld. Politiet lavede med det samme en såkaldt rundkastning til patruljebiler i området, og kort efter blev varebilen fra et nordjysk firma observeret på motorvejen ved Brønderslev. - Patruljen stoppede den 26-årige chauffør, og ganske rigtigt blæste manden alkometeret over det tilladte, fortæller vagtchef Karsten Højrup. Manden er kørt til Hjørring Sygehus for at få foretaget en blodprøve, og ifølge vagtchefen var der begrundet mistanke til at oprette en sag. Det er kun få dage siden, at Nordjyllands Politi igangsatte en større kampagne mod spritbilisme i juletiden, hvor der traditionelt er mange våde julefrokoster.

Opsummering:
En fuld chauffør i nordjysk firmabil blev stoppet, mens han slingrede ned af motorvejen.